Triobet alustas pokkeridiilerite koolitamist | PokerNews
17.-19. juunil toimub Tallinnas Saku Suurhallis Eesti turniiripokkeri ajaloo kümnendat aastapäeva tähistav Triobet Open, mis on Euroopa suurim ühel ajal lauda istuvate mängijate arvuga pokkeriturniir läbi aegade. Turniirile oodatakse osalema ligikaudu 1000 pokkerimängijat, kelle teenindamiseks vajatakse 120 diilerit. Suure osa diileritest koolitab Triobet 16. märtsil alanud ning kokku kaks kuud vältavate kursuste käigus ise välja.
„Pokkeridiileri koolituse eesmärgiks on anda sellel osalejatele niivõrd tugev baas, et nad suudaksid jagada kaarte pokkeriturniiril ning võiksid pärast täienduskoolituse läbimist ka kasiinos töötada,” räägib ettevõtmist juhtiv 20-aastase erialase tööstaažiga Triobeti pokkerimänedžer Andres Burget, kes valiti 2004. aastal Euroopa parimaks kasiinotöötajaks. „Me õpetame ennast avama ja kehtestama, oma häält kasutama ning mängu juhtima. Me anname kasulikke nõuandeid, kuidas inimesi teenindada, naeratada, suhelda ja nalja visata ning selgitame, miks on seda vaja. Teadmised, mida koolituselt saadakse, tulevad igaühele kasuks ka edaspidises elus.”
Seitsmepäevase ning 28-tunnise koolituse esimesel kolmel päeval õpitakse kaartide segamist, jagamist ning tõstmist; õiget kehaasendit ning suhtlemist mängijatega; pokkerikombinatsioone, käike turniiripokkeris ning turniiride struktuure. Neljandast päevast alates praktiseeritakse õpitut ainult vahetu treeningu käigus.
Pokkeridiilerite koolitusel osalemine maksab 20 eurot ning kõik kursuse edukalt lõpetanud garanteerivad endale lisaks koolituse läbimist tõendavale tunnistusele palgalise töö Triobet Openil, kus on võimalik kursusele kulutatud raha mitmekordselt tagasi teenida. Kuigi esimene grupp on õpingud juba lõpetanud, leidub järgmistes gruppides veel piisavalt vabu kohti ning kõikidel 21-35 aastastel eesti keelt kõnelevatel rõõmsameelsetel huvilistel palutakse saata enda lühikirjeldus ja sooviavaldus aadressile andres.burget@triobet.ee.
Triobet Openil osalemine maksab 44 eurot ning turniiripileti saab soetada vaid läbi Triobeti mängukeskkonna. Lisaks võimalusele pilet osta võib igaüks selle lunastada läbi erinevate Triobetis toimuvate satelliitturniiride, mille hulka kuuluvad ka igapäevased tasuta turniirid. Triobeti pokkerituba garanteerib igal nädalal vähemalt 25 piletit suvisele megaturniirile, mille võitja teenib garanteeritult 10 000 eurot ning paketi turniiripokkeri maailmameistrivõistlustele Las Vegases.
Täpsemalt saab pokkeridiilerite koolitusest lugeda Triobet Openi kodulehel .
Märksõnad: Andres Burget, Triobet Open, Triobet